ಆಗಸ್ಟ್ ನಲ್ಲಿ 12 ವರ್ಷದ ಮೇಲ್ಪಟ್ಟ ಮಕ್ಕಳಿಗೂ ಕೋವಿಡ್19 ಲಸಿಕೆ! ನವದೆಹಲಿ: ಕೊರೋನಾ ಮೂರನೇ ಅಲೆ ಪ್ರಾರಂಭವಾದರೆ ಅದಕ್ಕೂ ಮುನ್ನ 12 ವರ್ಷದ ಮೇಲ್ಪಟ್ಟ ಮಕ್ಕಳಿಗೆ ಕೋವಿಡ್19 ಲಸಿಕೆ ಲಭ್ಯವಿರಲಿದೆ. ಹೌದು, ಜುಲೈ ಅಂತ್ಯದ ವೇಳೆಗೆ 12 ವರ್ಷದ ಮಕ್ಕಳಿಗಾಗಿ ತಯಾರಿಸಲಾಗಿರುವ ಝೈಡಸ್ ಕ್ಯಾಡಿಲಾ ಲಸಿಕೆಯ ಕ್ಲಿನಿಕಲ್ ಟ್ರಯಲ್ ಗಳು ಪೂರ್ಣಗೊಳ್ಳಲಿದ್ದು, ಆಗಸ್ಟ್ ನಲ್ಲಿ ಲಭ್ಯವಾಗಲಿದೆ ಎಂದು ಎನ್ ಟಿಎಜಿಐ ನ ಅಧ್ಯಕ್ಷ ಡಾ.ಎನ್ ಕೆ ಆರೋರಾ ಹೇಳಿದ್ದಾರೆ. ಕ್ಲಿನಿಕಲ್ ಟ್ರಯಲ್ ಗಳು ಜುಲೈ ಅಂತ್ಯದ ವೇಳೆಗೆ ಮುಕ್ತಾಯಗೊಳ್ಳಲಿದ್ದು ಆಗಸ್ಟ್ ನಲ್ಲಿ 1218 ವಯಸ್ಸಿನ ಮಕ್ಕಳಿಗೆ ಲಸಿಕೆ ಲಭ್ಯವಿರಲಿದೆ ಎಂದು ಎನ್ ಟಿಎಜಿಐ ಮುಖ್ಯಸ್ಥರು ತಿಳಿಸಿದ್ದಾರೆ. ಇದೇ ವೇಳೆ ಕೋವಿಡ್19 ಮೂರನೇ ಅಲೆಯ ಬಗ್ಗೆ ಐಸಿಎಂಆರ್ ಅಧ್ಯಯನದ ಬಗ್ಗೆಯೂ ಪ್ರತಿಕ್ರಿಯೆ ನೀಡಿರುವ ಅವರು, ಸರ್ಕಾರ ಮುಂದಿನ ದಿನಗಳಲ್ಲಿ 68 ತಿಂಗಳವರೆಗೆ ದಿನವೊಂದಕ್ಕೆ 1 ಕೋಟಿ ಲಸಿಕೆ ನೀಡುವ ಗುರಿ ಹೊಂದಿದೆ ಎಂದು ಹೇಳಿದ್ದಾರೆ. ಎನ್ ಟಿಎಜಿಐ ಮುಖ್ಯಸ್ಥರು ಲಸಿಕೆಗೆ ಸಂಬಂಧಿಸಿದ ವದಂತಿಗಳಲ್ಲಿ ತಳ್ಳಿಹಾಕಿದ್ದು ಲಸಿಕೆಗಳು ಶೇ.9596 ರಷ್ಟು ಸುರಕ್ಷಿತ ಎಂದು ಹೇಳಿದ್ದಾರೆ. ಇನ್ನು ಝೈಡಸ್ ಕ್ಯಾಡಿಲಾ ಲಸಿಕೆಯ ಬಗ್ಗೆ ಏಮ್ಸ್ ನ ನಿರ್ದೇಶಕ ಡಾ. ರಣ್ ದೀಪ್ ಗುಲೇರಿಯಾ ಮಾತನಾಡಿದ್ದು, ಝೈಡಸ್ ಕ್ಯಾಡಿಲಾ ಡಿಎನ್ಎ ಲಸಿಕೆಯಾಗಿದ್ದು, ಇದು ಬಳಕೆಯಾಗುತ್ತಿರುವ ಹೊಸ ವೇದಿಕೆಯಾಗಿದ್ದು ಹೆಮ್ಮೆಯಾಗುತ್ತಿದೆ. ಈ ಹಿಂದೆ ದೇಶದಲ್ಲಿ ಇಂತಹ ಸಂಶೋಧನೆ ನಡೆದಿರಲಿಲ್ಲ ಎಂದು ಹೇಳಿದ್ದಾರೆ.